FI Euroopan unionin virallinen lehti L 295/97

EUROOPAN KESKUSPANKIN SUUNTAVIIVAT (EU) 2017/2082,

annettu 22 päivänä syyskuuta 2017,

Euroopan laajuisesta automatisoidusta reaaliaikaisesta bruttomaksujärjestelmästä (TARGET2) annettujen suuntaviivojen EKP/2012/27 muuttamisesta (EKP/2017/28)

EUROOPAN KESKUSPANKIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen ja neljännen luetelmakohdan,

ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1, 17, 18 ja 22 artiklan,

sekä katsoo seuraavaa,

(1) EKP:n neuvosto hyväksyi 9 päivänä kesäkuuta 2016 rahoitusmarkkinoiden infrastruktuurien takuurahastojen korkosääntöjen yhtenäistämisen.

(2) Kun TARGET2-Securities-järjestelmän (T2S-järjestelmä) siirtymäsuunnitelma on toteutettu syyskuussa 2017, liitännäisjärjestelmiä koskevissa asianomaisissa selvitysprosesseissa käytettyä integroitua mallia ei enää tarjota.

(3) Yhteiseurooppalaisten pikamaksuratkaisujen kehittymisen tukemiseksi TARGET2-järjestelmään on lisätty uusi liitännäisjärjestelmiä koskeva selvitysprosessi (selvitysprosessi 6 reaaliaikainen malli).

(4) Suuntaviivojen EKP/2012/27 (1) tiettyjä aspekteja on tarpeen selkiyttää.

(5) Näin ollen suuntaviivat EKP/2012/27 olisi muutettava vastaavasti,

ON HYVÄKSYNYT NÄMÄ SUUNTAVIIVAT:

1 artikla

Muutokset

Muutetaan suuntaviivat EKP/2012/27 seuraavasti:

1) Muutetaan 2 artikla seuraavasti: a) korvataan 31 alakohta seuraavasti: ”31) ’liitännäisjärjestelmällä’ järjestelmää, jota hoitaa ETA:ssa perustettu, toimivaltaisen viranomaisen valvoma ja euromääräisiä palveluja tarjoavien infrastruktuurien valvonnassa sovellettavien sijaintipaikkavaatimusten mukainen yhteisö, siten kuin nämä vaatimukset ovat kulloinkin voimassa ja julkaistuina EKP:n verkkosivuilla (*1), ja jossa maksuja ja/tai rahoitusinstrumentteja vaihdetaan ja/tai selvitetään tai kirjataanja a) rahamääräiset velvoitteet suoritetaan TARGET2-järjestelmässä ja/tai b) varat pidetään TARGET2-järjestelmässä näiden suuntaviivojen sekä liitännäisjärjestelmän ja asianomaisen eurojärjestelmän keskuspankin kahdenvälisen järjestelyn mukaisesti, b) lisätään 74 alakohta seuraavasti: ”74) ’takuurahastoilla’ liitännäisjärjestelmän osallistujien tarjoamia varoja, jotka tulevat käytettäviksi, jos yksi tai useampi osallistuja ei täytä maksuvelvoitteitaan liitännäisjärjestelmässä.”;

2) muutetaan 11 artikla seuraavasti: a) korvataan otsikko seuraavasti: ”Takuurahastojen korko” b) poistetaan 1 kohta; c) korvataan 2 kohta seuraavasti: ”2. Takuurahastolle maksetaan talletuskorko”;

3) muutetaan 17 artikla seuraavasti: a) lisätään 3 a kohta seuraavasti: ”3 a. Eurojärjestelmän keskuspankki, joka on 1 kohdan a alakohdan mukaisesti keskeyttänyt osallistujan oikeuden osallistua sen TARGET2-osajärjestelmään, käsittelee kyseiseltä osallistujalta saapuvia maksuja ainoastaan kyseisen osallistujan edustajien – myös toimivaltaisen viranomaisen tai tuomioistuimen nimittämien edustajien, esim. osallistujan pesänhoitajan – toimeksiannon taikka toimivaltaisen viranomaisen tai tuomioistuimen sellaisen täytäntöönpanokelpoisen päätöksen nojalla, jossa ohjeistetaan, miten maksuja on käsiteltävä.”; b) korvataan 4 kohta seuraavasti: ”4. Eurojärjestelmän keskuspankeille 1–3a kohdassa asetettuja velvoitteita sovelletaan myös siinä tapauksessa, että liitännäisjärjestelmän liitännäisjärjestelmäliittymän (ASI) käyttöoikeus keskeytetään tai lopetetaan.”;

4) muutetaan liitteet II, IIa ja V näiden suuntaviivojen liitteen I mukaisesti;

5) korvataan liite IV näiden suuntaviivojen liitteen II mukaisesti.

2 artikla

Voimaantulo ja täytäntöönpano

Nämä suuntaviivat tulevat voimaan päivänä, jona ne annetaan tiedoksi niiden jäsenvaltioiden kansallisille keskuspankeille, joiden rahayksikkö on euro.

Niiden jäsenvaltioiden kansallisten keskuspankkien, joiden rahayksikkö on euro, toteuttavat tarvittavat toimenpiteet noudattaakseen näitä suuntaviivoja ja soveltaakseen niitä 13 päivästä marraskuuta 2017. Ne antavat näihin toimenpiteisiin liittyvät asiakirjat ja toteutustavat EKP:lle tiedoksi viimeistään 20 päivänä lokakuuta 2017.

3 artikla

Osoitus

Nämä suuntaviivat on osoitettu eurojärjestelmän keskuspankeille.

Tehty Frankfurt am Mainissa 22 päivänä syyskuuta 2017. EKP:n neuvoston puolesta EKP:n puheenjohtaja Mario DRAGHI

(1) Suuntaviivat EKP/2012/27, annettu 5 päivänä joulukuuta 2012, Euroopan laajuisesta automatisoidusta reaaliaikaisesta bruttomaksujärjestelmästä (TARGET2) (EUVL L 30, 30.1.2013, s. 1).

(*1) Eurojärjestelmän nykyinen Infrastruktuurien sijaintia koskeva politiikka on esitetty seuraavissa lausumissa, jotka ovat saatavissa EKP:n verkkosivuilla osoitteessa www.ecb.europa.eu: a) periaatelausuma euroalueen ulkopuolella sijaitsevista euromääräisiä tapahtumia käsittelevistä maksu- ja selvitysjärjestelmistä (Policy statement on euro payment and settlement systems located outside the euro area, 3.11.1998), b) keskusvastapuoliselvityksen yhtenäistämistä koskeva eurojärjestelmän politiikkalinjaus (Eurosystem's policy line with regard to consolidation in central counterparty clearing, 27.9.2001), c) euromääräisiä maksutapahtumia suorittavien infrastruktuurien sijaintia ja toimintaa koskevat eurojärjestelmän politiikkaperiaatteet (Eurosystem policy principles on the location and operation of infrastructures settling in euro-denominated payment transactions, 19.7.2007), d) euromääräisiä maksutapahtumia suorittavien infrastruktuurien sijaintia ja toimintaa koskevat eurojärjestelmän politiikkaperiaatteet: käsitteen ”oikeudellisesti ja toiminnallisesti euroalueella sijaitseva” täsmentäminen (Eurosystem policy principles on the location and operation of infrastructures settling euro-denominated payment transactions: specification of ”legally and operationally located in the euro area”, 20.11.2008), e) eurojärjestelmän yleisvalvontaa koskeva puiteasiakirja (Eurosystem oversight policy framework, heinäkuu 2011), jollei 4 päivänä maaliskuuta 2015 annetusta tuomiosta Yhdistynyt kuningaskunta v. Euroopan keskuspankki T-496/11, ECLI:EU:T:2015:496, muuta johdu.”;

LIITE I Muutetaan suuntaviivojen EKP/2012/27 liite II, liite IIa ja liite V seuraavasti: 1) Muutetaan liite II seuraavasti: a) Korvataan 1 artiklassa liitännäisjärjestelmän määritelmä seuraavasti: ”’liitännäisjärjestelmällä’ (ancillary system) järjestelmää, jota hoitaa Euroopan talousalueella (ETA) perustettu, toimivaltaisen viranomaisen valvoma ja euromääräisiä palveluja tarjoavien infrastruktuurien valvonnassa sovellettavien sijaintipaikkavaatimusten mukainen yhteisö, siten kuin nämä vaatimukset ovat kulloinkin voimassa ja julkaistuina EKP:n verkkosivuilla (*1) ja jossa maksuja ja/tai rahoitusinstrumentteja vaihdetaan ja/tai selvitetään tai kirjataan ja a) rahamääräiset velvoitteet suoritetaan TARGET2-järjestelmässä ja/tai b) varat pidetään TARGET2-järjestelmässä suuntaviivojen EKP/2012/27 (*2) sekä liitännäisjärjestelmän ja asianomaisen eurojärjestelmän keskuspankin kahdenvälisen järjestelyn mukaisesti, b) muutetaan 34 artikla seuraavasti: i) korvataan 6 kohta seuraavasti: ”6. Jos PM-tilin haltijan osallistuminen TARGET2-[lisää keskuspankin/maan tunnus]-osajärjestelmään on keskeytetty muista kuin 1 kohdan a alakohdassa mainituista syistä, kaikki kyseisen osallistujan saapuvat maksut ja lähtevät maksumääräykset tallennetaan, ja ne tulevat saapumiskäsittelyyn vasta, kun kyseisen PM-tilin haltijan keskuspankki on tämän nimenomaisesti hyväksynyt.”; ii) lisätään 7 kohta seuraavasti: ”7. Jos PM-tilin haltijan osallistuminen TARGET2-[lisää keskuspankin/maan tunnus]-osajärjestelmään on keskeytetty 1 kohdan a alakohdassa mainituista syistä, kyseisen PM-tilin haltijan lähteviä maksumääräyksiä saa käsitellä ainoastaan edustajien – myös toimivaltaisen viranomaisen tai tuomioistuimen nimittämien edustajien, esim. PM-tilin haltijan pesänhoitajan – toimeksiannon taikka toimivaltaisen viranomaisen tai tuomioistuimen sellaisen täytäntöönpanokelpoisen päätöksen nojalla, jossa ohjeistetaan, miten maksuja on käsiteltävä. Kaikki saapuvat maksut käsitellään 6 kohdan mukaisesti.”; c) muutetaan 38 artikla seuraavasti: i) korvataan 2 kohta seuraavasti: ”2. Poiketen 1 kohdasta osallistuja antaa suostumuksensa siihen, että [lisää keskuspankin nimi] voi antaa maksuihin, tekniikkaan tai organisaation liittyviä osallistujaa, samaan ryhmään kuuluvia osallistujia tai osallistujan asiakkaita koskevia tietoja, jotka on saatu TARGET2-[lisää keskuspankin/maan tunnus]-osajärjestelmää operoitaessa, a) muille kansallisille keskuspankeille tai kolmansille osapuolille, jotka osallistuvat TARGET2-[lisää keskuspankin/maan tunnus]-osajärjestelmän operointiin, edellyttäen, että tietojen antaminen on tarpeen, jotta TARGET2 voisi toimia tehokkaasti tai jotta voitaisiin valvoa osallistujan tai sen ryhmän luottoriskiä; b) muille keskuspankeille markkinaoperaatioita, rahapoliittisia tehtäviä, rahoitusmarkkinoiden vakautta tai rahoitusmarkkinoiden yhdentymistä varten tarvittavien analyysien suorittamiseksi, tai c) jäsenvaltioiden ja unionin yleisvalvonta- ja valvontaviranomaisille – keskuspankit mukaan luettuina – edellyttäen, että tietojen antaminen on tarpeen niiden julkisten tehtävien hoitamiseksi; kaikissa näissä tapauksissa edellytetään lisäksi, että tietojen antaminen ei ole ristiriidassa sovellettavan lainsäädännön kanssa. [Lisää keskuspankin nimi] ei vastaa tällaisten tietojen antamisen taloudellisista ja kaupallisista seurauksista.”; ii) korvataan 3 kohta seuraavasti: ”3. Poiketen 1 kohdasta [lisää keskuspankin nimi] voi käyttää, antaa tai julkaista osallistujaa tai sen asiakkaita koskevia maksutietoja sellaisia tilastotieteellisiä, historiallisia, tieteellisiä tai muita tarkoituksia varten, jotka liittyvät [lisää keskuspankin nimi]n virallisten tehtävien hoitamiseen tai sellaisten julkiyhteisöjen tehtävien hoitamiseen, joille tiedot annetaan; edellytyksenä on lisäksi, että tällainen tietojen käyttäminen, antaminen tai julkaiseminen ei välillisesti tai välittömästi mahdollista osallistujan tai osallistujan asiakkaiden tunnistamista.”; d) korvataan lisäyksessä I olevan 8 kohdan 8 alakohdan c alakohta seuraavasti: ”c) PM-tililtä selvitysprosessia 6 reaaliaikaista mallia varten käyttävän liitännäisjärjestelmän hallinnoimalle tekniselle tilille; ja”; e) muutetaan lisäys IV seuraavasti: i) korvataan 6 kohdan a alakohta seuraavasti: ”a) Jos [lisää keskuspankin nimi] katsoo sen tarpeelliseksi, se aloittaa maksumääräysten käsittelyn varajärjestelyin SSP:n varajärjestelymoduulia tai muita keinoja käyttäen. Tällaisissa tapauksissa osallistujille tarjotaan vain palvelun vähimmäistaso. [Lisää keskuspankin nimi]n on käytettävissä olevien viestintävälineiden välityksellä ilmoitettava osallistujilleen varajärjestelyn aloittamisesta.”; ii) korvataan 8 kohdan b alakohta seuraavasti: ”b) Jos [lisää keskuspankin nimi] ei ole toimintakykyinen, muut eurojärjestelmän keskuspankit tai SSP voivat hoitaa TARGET2-[lisää keskuspankin/maan tunnus]-osajärjestelmään liittyvät tekniset toiminnot tai osan niistä.”; f) muutetaan lisäyksessä V olevassa 3 kohdassa oleva taulukko seuraavasti: ”Kellonaika Kuvaus 6.45-7.00 Päivän toimien valmistelun ajankohta (*3) 7.00-18.00 Päivän aikana tapahtuva käsittely 17.00 Asiakasmaksujen vastaanottamisen lopetusaika (eli maksut, joissa maksun vireillepanija ja/tai maksunsaaja ei ole suora tai epäsuora osallistuja; nämä yksilöidään järjestelmässä käyttämällä MT 103 tai MT 103+ -sanomaa) 18.00 Pankkienvälisten maksujen vastaanottamisen lopetusaika (eli muut kuin asiakasmaksut) 18.00-18.45 (*4) Päivän päätöstoimet 18.15 (*4) Maksuvalmiusjärjestelmän käytön yleinen lopetusaika (heti) 18.30 (jälkeen) (*5) Tiedot kirjanpitojärjestelmien päivitystä varten ovat keskuspankkien käytettävissä 18.45-19.30 (*5) Päivän aloitustoimet (uusi pankkipäivä) 19.00 (*5)-19.30 (*4) Likviditeetin toimittaminen PM-tilille 19.30 (*5) ”Prosessin aloitus” -sanoma ja pysyvien maksumääräysten kirjaaminen likviditeetin siirtämiseksi PM-tileiltä alatilille / tekniselle tilille (liitännäisjärjestelmään liittyvä kirjaus) 19.30 (*5)-22.00 Lisälikviditeetin siirtojen suorittaminen ICM:n välityksellä selvitysprosessia 6 (reaaliaikainen malli) varten; lisälikviditeetin siirtojen suorittaminen ICM:n välityksellä ennen kuin liitännäisjärjestelmä lähettää ”syklin aloitus” -sanoman selvitysprosessia 6 (liittymämalli) varten; liitännäisjärjestelmän yön toimien aikainen kirjausajanjakso (ainoastaan liitännäisjärjestelmien selvitysprosessia 6 (reaaliaikainen malli) varten ja selvitysprosessia 6 (liittymämalli) varten) 22.00-1.00 Tekninen huoltojakso 1.00-7.00 Liitännäisjärjestelmän yön toimien aikainen kirjausajanjakso (ainoastaan liitännäisjärjestelmien selvitysprosessia 6 (reaaliaikainen malli) varten ja selvitysprosessia 6 (liittymämalli) varten) g) korvataan lisäyksessä VI oleva 14 kohta seuraavasti: ”14. Suoriin osallistujiin sovelletaan seuraavia laskutussääntöjä. Suoralle osallistujalle (AL- ryhmän tai CAI-ryhmän päällikölle, jos käytetään AL- tai CAI-toimintatapaa) on annettava viimeistään seuraavan kuukauden yhdeksäntenä pankkipäivänä edellisen kuukauden kattava lasku, jossa eritellään veloitettavat maksut. Lasku on maksettava viimeistään kyseisen kuukauden neljäntenätoista pankkipäivänä [lisää keskuspankin nimi]n määräämälle tilille; maksu veloitetaan osallistujan PM-tililtä.”; 2) muutetaan liite IIa seuraavasti: a) muutetaan 24 artikla seuraavasti: i) korvataan 6 kohta seuraavasti: ”6. Jos DCA-tilin haltijan osallistuminen TARGET2-[lisää keskuspankin/maan tunnus]-osajärjestelmään on keskeytetty muista kuin 1 kohdan a alakohdassa mainituista syistä, kaikki sen saapuvat ja lähtevät maksumääräykset esitetään saapumiskäsittelyyn vasta, kun kyseisen DCA-tilin haltijan keskuspankki on tämän nimenomaisesti hyväksynyt.”; ii) lisätään 7 kohta seuraavasti: ”7. Jos DCA-tilin haltijan oikeus osallistua TARGET2-[lisää keskuspankin/maan tunnus]-osajärjestelmään on keskeytetty 1 kohdan a alakohdassa mainituista syistä, sen lähteviä maksumääräyksiä saa käsitellä ainoastaan sen edustajien, myös asianomaisen toimivaltaisen viranomaisen tai tuomioistuimen nimittämien edustajien, esim. DCA-tilin haltijan pesänhoitajan, toimeksiannosta, taikka toimivaltaisen viranomaisen tai tuomioistuimen sellaisen täytäntöönpanokelpoisen päätöksen nojalla, jossa ohjeistetaan, miten maksuja on käsiteltävä. Kaikki saapuvat maksut käsitellään 6 kohdan mukaisesti.”; b) muutetaan 27 artikla seuraavasti: i) korvataan 2 kohta seuraavasti: ”2. Poiketen 1 kohdasta DCA-tilin haltija antaa suostumuksensa siihen, että [lisää keskuspankin nimi] voi antaa sellaisia DCA-tilin haltijaa, saman ryhmän DCA-tilien haltijoiden hallussa olevia DCA-tilejä tai DCA-tilin haltijan asiakkaita koskevia maksumääräyksiin, tekniikkaan tai organisaatioon liittyviä tietoja, jotka on saatu TARGET2-[lisää keskuspankin/maan tunnus]-osajärjestelmää operoitaessa a) muille keskuspankeille tai kolmansille osapuolille, jotka osallistuvat TARGET2-[lisää keskuspankin/maan tunnus]-osajärjestelmän operointiin, edellyttäen, että tietojen antaminen on tarpeen, jotta TARGET2 voisi toimia tehokkaasti tai jotta DCA-tilin haltijaa tai sen ryhmän riskiä voitaisiin valvoa, b) muille keskuspankeille markkinaoperaatioita, rahapoliittisia tehtäviä, rahoitusmarkkinoiden vakautta tai rahoitusmarkkinoiden yhdentymistä varten tarvittavien analyysien suorittamiseksi, tai c) valvonta- ja yleisvalvontaviranomaisille – keskuspankit mukaan luettuina – edellyttäen, että tietojen antaminen on tarpeen niiden julkisten tehtävien hoitamiseksi; kaikissa näissä tapauksissa edellytetään lisäksi, että tietojen antaminen ei ole ristiriidassa sovellettavan lainsäädännön kanssa. [Lisää keskuspankin nimi] ei vastaa tällaisten tietojen antamisen taloudellisista ja kaupallisista seurauksista.”; ii) korvataan 3 kohta seuraavasti: ”3. Poiketen 1 kohdasta [lisää keskuspankin nimi] voi käyttää, antaa tai julkaista DCA-tilin haltijaa tai DCA-tilin haltijan asiakkaita koskevia maksutietoja sellaisia tilastotieteellisiä, historiallisia, tieteellisiä tai muita tarkoituksia varten, jotka liittyvät [lisää keskuspankin nimi]n julkisten tehtävien hoitamiseen tai sellaisten julkisyhteisöjen tehtävien hoitamiseen, joille tiedot annetaan; edellytyksenä on lisäksi, että tällainen tietojen käyttäminen, antaminen tai julkaiseminen ei välillisesti tai välittömästi mahdollista DCA-tilin haltijan tai DCA-tilin haltijan asiakkaiden tunnistamista.” 3) Muutetaan liite V seuraavasti: i) Korvataan lisäyksessä IA olevan 8 kohdan 8 alakohdan c alakohta seuraavasti: ”c) PM-tililtä selvitysprosessia 6 reaaliaikaista mallia varten käyttävän liitännäisjärjestelmän hallinnoimalle tekniselle tilille.” ii) Korvataan lisäyksessä IIA oleva 4 kohta seuraavasti ”4. Suoriin osallistujiin sovelletaan seuraavia laskutussääntöjä. Suoralle osallistujalle on annettava viimeistään seuraavan kuukauden yhdeksäntenä pankkipäivänä edellisen kuukauden kattava lasku, jossa eritellään veloitettavat maksut. Lasku on maksettava viimeistään kyseisen kuukauden neljäntenätoista pankkipäivänä [lisää keskuspankin nimi]n määräämälle tilille; maksu veloitetaan osallistujan PM-tililtä.” (*1) Eurojärjestelmän nykyinen infrastruktuurien sijaintia koskeva politiikka on esitetty seuraavissa lausumissa, jotka ovat saatavissa EKP:n verkkosivuilla osoitteessa www.ecb.europa.eu: a) periaatelausuma euroalueen ulkopuolella sijaitsevista euromääräisiä tapahtumia käsittelevistä maksu- ja selvitysjärjestelmistä (Policy statement on euro payment and settlement systems located outside the euro area, 3.11.1998), b) keskusvastapuoliselvityksen yhtenäistämistä koskeva eurojärjestelmän politiikkalinjaus (Eurosystem's policy line with regard to consolidation in central counterparty clearing, 27.9.2001), c) euromääräisiä maksutapahtumia suorittavien infrastruktuurien sijaintia ja toimintaa koskevat eurojärjestelmän politiikkaperiaatteet (Eurosystem policy principles on the location and operation of infrastructures settling in euro-denominated payment transactions, 19.7.2007), d) euromääräisiä maksutapahtumia suorittavien infrastruktuurien sijaintia ja toimintaa koskevat eurojärjestelmän politiikkaperiaatteet: käsitteen ”oikeudellisesti ja toiminnallisesti euroalueella sijaitseva” täsmentäminen (Eurosystem policy principles on the location and operation of infrastructures settling euro-denominated payment transactions: specification of ”legally and operationally located in the euro area”, 20.11.2008), e) eurojärjestelmän yleisvalvontaa koskeva puiteasiakirja (Eurosystem oversight policy framework, heinäkuu 2011), jollei 4 päivänä maaliskuuta 2015 annetusta tuomiosta Yhdistynyt kuningaskunta v. Euroopan keskuspankki T-496/11, ECLI:EU:T:2015:496 muuta johdu. (*2) Euroopan keskuspankin suuntaviivat EKP/2012/27, annettu 5 päivänä joulukuuta 2012, Euroopan laajuisesta automatisoidusta reaaliaikaisesta bruttomaksujärjestelmästä (TARGET2) (EUVL L 30, 30.1.2013, s. 1).”; (*3) ’Päivän toimilla’ tarkoitetaan päivän aikana tapahtuvaa käsittelyä ja päivän päätöstoimia. (*4) Jakso päättyy 15 minuuttia myöhemmin eurojärjestelmän varannon pitoajanjakson viimeisenä päivänä. (*5) Jakso alkaa 15 minuuttia myöhemmin eurojärjestelmän varannon pitoajanjakson viimeisenä päivänä.”